32000D0078
L 030/37
JURNALUL OFÍCIAL AL UNIUNII EUROPENE
DECIZIA COMISIEI
din 17 decembrie 1999
de modificare a Deciziei 97/365/CE de stabilire a listelor provizorii cu unitățile din țări terțe din care statele membre autorizează importurile de produse din carne de bovine, porcine, ecvidee, ovine și caprine
[notificată cu numărul C(1999) 4688]
(Text cu relevanță pentru SEE)
(2000/78/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a listelor provizorii cu unitățile din țările terțe din care statele membre sunt autorizate să importe unele produse de origine animală, produse pescărești și moluște bivalve vii (1), astfel cum a fost modificată ultima dată prin Decizia 98/603/CE (2), în special articolul 2 alineatul (1),
întrucât:
(1)
Prin Decizia 97/222/CE a Comisiei (3) se stabilește lista țărilor terțe din care statele membre autorizează importurile de produse din carne.
(2)
Pentru țările prevăzute în această listă Comisia a stabilit, prin Decizia 97/221/CE (4), condițiile de sănătate animală și certificarea sanitar-veterinară pentru importul produselor din carne.
(3)
Prin Decizia 97/365/CE a Comisiei (5) se elaborează liste provizorii cu unitățile din țările terțe din care statele membre autorizează importurile de produse din carne de bovine, porcine, ecvidee, ovine și caprine.
(4)
Comisia a primit din Bulgaria o listă cu unități, însoțită de garanții potrivit cărora aceste unități îndeplinesc toate condițiile de sănătate corespunzătoare cerute de Comunitate.
(5)
O inspecție comunitară la fața locului a demonstrat că standardele de igienă din unitatea respectivă sunt suficiente și că, în consecință, aceasta poate fi înscrisă pe o primă listă cu unitățile din care se pot autoriza importurile de produse din carne.
(6)
Se poate elabora, prin urmare, o listă provizorie cu unitățile din Bulgaria producătoare de produse din carne.
(7)
Măsurile prevăzute în prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Textul din anexa la prezenta decizie completează anexa la Decizia 97/365/CEE.
Articolul 2
Prezenta decizie se aplică de la data de 15 decembrie 1999.
Articolul 3
Prezenta decizie se adresează statelor membre.
Adoptată la Bruxelles, 17 decembrie 1999.